Marafkó László

Észforraló
Egyszer mindenkiben eltörik valami. Aztán a ’ha törik, ha szakad’, mert „Megfogyva bár, de törve nem…”. Tört-én-elem. Összeadódva: történelem.

x

A birodalmaknak terjeszkedési kényszerük, a politikusoknak küldetéstudatuk van. A fordítottja is ugyanolyan bajjal jár.

x

SzUverenitás? szuVER-Enitás? szuVERenITAS!
x

A „cambridge-i ötök” évtizedekig kémbridzseltek. Moszkvába menekülve orosz helyett lett szovjet rulett: nagy vodkaliberű „fejlövés”.

x

A küldött megrendelést teljesít. A politikában is.

x

Az influenszer megmondta a ’nem semmit’. (N)agy semmi. Influenszerre influe(lle)nszer.

x

A szakértők a tévében mindent tudnak, még a jövőt is. Az el nem jövőt.

x

Eljárt felette az idő? Ő járt az idő felett.

x

Istenhegyi út, napi koptatói ezt felejtik!

x

A zene a hiányzó dimenzió.

